Kapcsolattartási adatok kezelésére vonatkozó adatkezelési tájékoztató

A **Launai Miklós Református Általános Iskola, Alapfokú Művészeti Iskola és Művészeti Szakgimnázium** (székhely: 2544 Neszmély, Petőfi Sándor utca 10.; OM azonosító: 201695, „**Iskola**”) az Európai Unió és a Tanács 2016/679. számú rendelete 13. cikkének és 14. cikkének való megfelelés érdekében a jelen adatkezelési tájékoztatóban foglalt szerint tájékoztatja a szerződéses partnerei nevében eljáró kapcsolattartók kapcsolattartási adatainak kezeléséről:

1. Az adatkezelő és adatvédelmi tisztviselő

A kapcsolattartási adatok tekintetében az adatkezelő a Launai Miklós Református Általános Iskola, Alapfokú Művészeti Iskola és Művészeti Szakgimnázium(székhely: 2544 Neszmély, Petőfi Sándor utca 10.; OM azonosító: 201695).

Az Iskola adatvédelmi tisztviselőt nevezett ki. Az Iskola adatvédelmi tisztviselője: DataPro Tanácsadó Betéti Társaság, e-mail cím: adatvedelem@lamire.hu.

1. Az adatkezelés célja és jogalapja

Az Iskola a szerződéses partnerek nevében eljáró kapcsolattartók kapcsolattartási adatait kapcsolatfelvétel és kapcsolattartás céljából kezeli.

Az adatkezelés jogalapja a szerződés fennállása alatt az Iskola jogos érdeke (Rendelet 6. cikk (1) bekezdés f) pont). Az Iskola jogos érdeke, hogy a szerződés megkötése érdekében egyeztetéseket folytasson a jövőbeli szerződéses partner részéről a kapcsolattartásra jogosulttal és a szerződés teljesítése érdekében egyeztessen a szerződéses partnerével.

A szerződésben rögzített kapcsolattartási adatok esetén az adatkezelés jogalapja a szerződés megszűnését követően az Iskola jogi kötelezettségének teljesítése (Rendelet 6. cikk (1) bekezdés c) pont).

1. Személyes adatok címzettjei

A kapcsolattartási adatokat elektronikus úton történő kapcsolattartás esetén az Iskola a levelezőrendszerét biztosító szolgáltató részére teszi hozzáférhetővé.

1. Személyes adatok kategóriái

Az Iskola a kapcsolattartáshoz szükséges következő adatokat rögzíti: név, telefonszám, e-mail cím.

1. Személyes adatok forrása

Amennyiben az Iskola a kapcsolattartási adataihoz nem közvetlenül Öntől jutott hozzá, akkor a kapcsolattartási adatait az Iskola szerződő partnerének képviselője vagy a szerződő partnere képviseletében eljáró további kapcsolattartó adta át az Iskola részére.

1. Az adatkezelés időtartama

Az Iskola a kapcsolattartási adatait a szerződés megszűnésétől számított 8. év végéig kezeli.

1. Az adatkezelési tájékoztató módosítása

Az Iskola a jelen adatkezelési tájékoztatót bármikor módosíthatja. A módosított adatkezelési tájékoztatót akkor kell alkalmazni, amikor azt e-mailben megküldi az Ön részére.

1. Az Ön adatkezeléssel kapcsolatos jogai

Az adatkezeléssel kapcsolatos jogai gyakorlása érdekében az Iskola adatvédelmi tisztviselőjéhez az adatvedelem@lamire.hu e-mail címen fordulhat.

Az Iskola az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. Az Iskola szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról az Iskola a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A személyes adatai kezelésével kapcsolatban az Iskolánál az alábbi érintetti jogokat gyakorolhatja:

* 1. Hozzájárulás visszavonásához való jog

Jogosult a személyes adatai kezeléséhez adott hozzájárulását bármikor visszavonni az adatvédelmi tisztviselő részére adatvedelem@lamire.hu e-mail címre küldött e-mail útján, postai levélben vagy személyesen.

* 1. Hozzáféréshez való jog

Tájékoztatást kérhet az Iskolától a személyes adatai kezelése tekintetében.

Ha az Iskola a személyes adatait kezeli, akkor jogosult arra, hogy megismerje, hogy

1. az Iskola milyen személyes adatait, milyen jogalapon, milyen adatkezelési cél miatt, mennyi ideig kezeli,
2. az Iskola kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait,
3. milyen forrásból származnak a személyes adatai,
4. az Iskola alkalmaz-e automatizált döntéshozatalt, valamint annak logikáját, ideértve a profilalkotást is.

Az Iskola az adatkezelés tárgyát képező személyes adatok másolatát az Ön erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel.

Az adatbiztonsági követelmények teljesülése és az Ön jogainak védelme érdekében az Iskola meg kell, hogy győződjön az érintett és az Ön személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

* 1. Helyesbítéshez való jog

Ön jogosult az Iskolától kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

Amennyiben Ön hitelt érdemlően igazolni tudja a helyesbített adat pontosságát, az Iskola a kérést legfeljebb egy hónapon belül teljesíti és erről Önt az Ön által megadott elérhetőségen értesíti.

* 1. Törléshez való jog

Kérheti, hogy az Iskola törölje a személyes adatait.

Az Iskola indokolatlan késedelem nélkül törli az Ön személyes adatait, ha (i) az Iskolának nincs szüksége a személyes adatokra abból a célból, amely célból gyűjtötte vagy kezelte, (ii) az Iskola a személyes adatait jogellenesen kezelte, (iii) az Iskola jogi kötelezettsége teljesítéséhez köteles a személyes adatokat törölni.

Ha az Iskola nyilvánosságra hozta a személyes adatokat és azt törölni köteles, akkor megtesz minden tőle elvárhatót annak érdekében, hogy tájékoztassa a személyes adatot kezelőket, hogy Ön kérelmezte tőlük az adott személyes adatokra mutató linkek vagy a személyes adatok másolatának, illetve másodpéldányának törlését.

* 1. Tiltakozáshoz való jog

Tiltakozhat a személyes adatai kezelése ellen a saját helyzetével kapcsolatos okból, ha a személyes adatok kezelése az Iskola vagy egy harmadik fél jogos érdekeinek érvényesítéséhez szükséges.

Az Iskola a személyes adatai törlését nem végzi el, ha az adatkezelés tekintetében elvégzett érdekmérlegelési teszt alátámasztja, hogy az Ön jogaival szemben az Iskolának elsőbbséget élvező jogos érdeke fűződik az adatkezeléshez és tájékoztatja Önt az érdekmérlegelési tesztben foglaltakról. Az Iskola törli a személyes adatait, ha Ön tiltakozik az adatkezelés ellen és az Iskolának nincs elsőbbséget élvező jogszerű oka az adatkezelésre.

* 1. Adatkezelés korlátozásához való jog

Ön kérheti, hogy a személyes adatai kezelését az Iskola korlátozza, ha

1. Ön vitatja a személyes adatok pontosságát (ebben az esetben az Iskola arra az időtartamra korlátozza az adatkezelést, amíg ellenőrzi a személyes adatok pontosságát),
2. az adatkezelés jogellenes, Ön a személyes adatok törlését ellenzi, és ehelyett kéri azok felhasználásának korlátozását
3. az Iskolának a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli,
4. Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Iskola jogos indokai elsőbbséget élveznek-e az érintett jogos indokaival szemben).

Az adatkezelés korlátozása esetén az Iskola a személyes adatok tárolása kivételével csak az Ön hozzájárulásával vagy jogi igények előterjesztéséhez, érvényesítéséhez vagy védelméhez vagy más személy jogainak védelme érdekében vagy az Európai Unió, illetve valamely tagállam fontos közérdekéből kezelheti.

* 1. Adathordozhatósághoz való jog

Kérheti, hogy az Iskola a szerződés teljesítésén alapuló, illetve hozzájáruláson alapuló adatkezelési tevékenységek tekintetében az automatizált módon (nem papíralapon) kezelt személyes adatait az Ön vagy Ön által megjelölt más Adatkezelő részére átadja.

1. Jogsértés esetén tehető lépések
	1. Amennyiben álláspontja szerint az Iskola megsértette a jogait a személyes adatok kezelése során, akkor kapcsolatba léphet az Iskola adatvédelmi tisztviselőjével az adatvedelem@lamire.hu e-mail címen.
	2. A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (e-mail cím: ugyfelszolgalat@naih.hu, levelezési cím: 1363 Budapest, Pf. 9., cím: 1055 Budapest, Falk Miksa utca 9-11., telefon: +36 (1) 391-1400, honlap címe: naih.hu).
	3. A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Iskola székhelye szerint illetékes törvényszéknél nyújtja-e be keresetét.